New York Giants

**New York Giants** er et profesjonelt amerikansk fotballag basert i storbyområdet New York. Giants konkurrerer i National Football League (NFL) i ligaens National Football Conference (NFC) i NFC East-divisjonen. Laget spiller hjemmekamper i MetLife Stadium i East Rutherford, New Jersey, som de deler med New York Jets. Giants holder treningsleir om sommeren i Quest Diagnostics Training Center i Meadowlands Sports Complex.

Giants var ett av fem lag som ble med i NFL i 1925, og er et av det eneste av de fem som fremdeles eksisterer, samt ligaens eldste lag i nordøstlige USA. Laget er nummer tre blant NFL-lagene med åtte NFL-titler: fire før Super Bowl-perioden (1927, 1934, 1938 og 1956) og fire siden (XXI (1986), XXV (1990), XLII (2007), og XLVI (2011)), og har spilt i flere ligamesterskap enn noen andre lag, med 19 kamper. Det er kun Green Bay Packers (13) og Chicago Bears (9) som har flere titler. I løpet av sin historie har Giants fått 29 spillere i Pro Football Hall of Fame, inkludert NFL Most Valuable Player (MVP)-vinnerne Mel Hein, Frank Gifford, Y.A. Tittle, og Lawrence Taylor.

For å skilles fra det profesjonelle baseballaget med samme navn ble fotballaget stiftet som "New York National League Football Company, Inc." i 1929 og endret til "**New York Football Giants**, Inc." i 1937. Til tross for at baseballaget flyttet til San Francisco etter 1957-sesongen fortsatte fotballaget å bruke "New York Football Giants, Inc." som sitt bedriftsnavn, 
og refereres ofte til som "New York Football Giants" av tilhengere og kommentatorer. Laget har også fått flere kallenavn, inkludert "Big Blue", "G-Men" og "Jints", som ofte brukes av *[[New York Post]]* og *[[New York Daily News]]*, og stammer fra baseballaget da de var basert i New York. Laget refereres også av og til som "Big Blue Wrecking Crew" selv om kallenavnet originalt refererte til Giants sitt forsvar på 80- og tidlig 90-tall.

Lagets rivalisering med Philadelphia Eagles er det eldste i NFC East, stammer tilbake til 1933, og har blitt kalt for det beste i NFL i det 21. århundre.

## Historie

### Mara-familien (1925–1990)
Giants spilte sin første kamp borte mot All-New Britain den 4. oktober 1925. De vant kampen 26-0 foran 10 000 tilskuere. Giants hadde en vellykket første sesong og avsluttet 8-4.

#### Earl Potteiger-årene (1927–1928)
##### NFL-mestere (1927)
I Giants’ tredje sesong avsluttet laget med det beste sammenlagtresultatet i ligaen, 11-1-1, og fikk sin første NFL-tittel. Etter en skuffende fjerde sesong () kjøpte eieren Mara opp hele spillerstallen til Detroit Wolverine, i hovedsak for å plukke opp quarterback Benny Friedman, og samlet de to lagene under Giants-navnet.

I  var det fremdeles mye tvil om kvaliteten på profesjonelle kamper, hvor mange mente at college-spillerne var mer intense enn de profesjonelle. I desember 1930 spilte Giants mot et All Stars-lag fra Notre Dame i Polo Grounds for å samle inn penger til de arbeidsløse i New York City. Det var også en mulighet for å vise at profesjonell football var mer prestisjefylt en college football. Knute Rockne samlet sammen sine Four Horsemen sammen med stjerner fra mesterskapslaget i 1924 og fortalte dem at de skulle score tidlig og så forsvare. Rockne, i likhet med folk flest, hadde lave forventninger til det profesjonelle laget og forventet en enkel seier. Kampen var derimot ensidig fra begynnelsen av, hvor Friedman rushet inn to touchdowns for Giants og Hap Moran kastet for en tredje. Notre Dame scoret ikke, og da kampen var over fortalte Rockne laget sitt at "That was the greatest football machine I ever saw. I am glad none of you got hurt." Kampen samlet inn $100 000 for de hjemløse, og blir fortsatt referert til som å ha legitimert profesjonell amerikansk fotball for kritikerne.  Det var også den siste kampen Rockne var med i; han døde i en flyulykke 31. mars 1931.

#### Steve Owen-årene (1931-1953)
Over 16 år mellom 1931 og 1947 kvalifiserte Giants seg til mesterskapskampen 8 ganger, hvor de vant to. I denne perioden var Giants ledet av fremtidig Hall of Famer Steve Owen, og hadde fremtidige Hall of Famere Mel Hein, Red Badgro og Tuffy Leemans i spillerstallen. I -sesongen møtte Giants Chicago Bears i NFL Championship Game, hvor de tapte 23–21.

##### NFL-mestere (1934)
Det kjente "Sneakers Game" ble spilt i denne periode, da Giants slo Chicago Bears på en isete bane i NFL Championship Game 1934, mens de brukte joggesko for bedre fotfeste. Laget nådde igjen tittelkampen neste år, men tapte da 26–7 mot Detroit Lions.

##### NFL-mestere (1938)
I  vant de sitt tredje mesterskap da de slo Green Bay Packers 23–17. Lagene møttes igjen i tittelkampen året etter, i -sesongen, hvor Packers vant 27–0.

I  ble Giants rangert som det beste forsvaret i NFLs historie, "...a truly awesome unit". De slapp bare inn 7,5 poeng per kamp (en rekord som fremdeles står i dag) og slapp ikke inn noen poeng mot fem av sine ti motstandere, men tapte 14-5 mot Green Bay Packers i NFL Championship Game 1944. Det kjente "Sneakers Game" ble spilt i denne periode, da Giants slo Chicago Bears på en isete bane i NFL Championship Game 1934, mens de brukte joggesko for bedre fotfeste. Giants spilte mot Detroit Lions i en kamp som endte 0-0 den 7. november 1943. Til dags dato har ingen NFL-kamper avsluttet uavgjort uten noen poeng. Giants hadde mye suksess fra slutten av 30-tallet til USA gikk inn i andre verdenskrig.

#### Jim Lee Howell-årene (1954–1960)
##### NFL-mestere (1956)
Giants vant ikke en ny tittel før i 1956, lagets første år i Yankee Stadium i The Bronx. Med hjelp fra fremtidige Hall of Famere som running back Frank Gifford, linebacker Sam huff og offensive tackle Roosevelt Brown samt all-pro running back Alex Webster samt fremtidige trenere i Hall of Fame, offensive coach Vince Lombardi og defensive coach Tom Landry sikret Giants tittelen. Fra 1958 til 1963 nådde Giants NFL Championship fem ganger, men tapte hver gang. Kampen mellom Giants og Baltimore Colts i NFL Championship Game 1958 har blitt sett på som et avgjørende øyeblikk i NFLs historie. Kampen, som Giants tapte 23-17 etter ekstraomganger, har blitt kalt "The Greatest Game Ever Played" og blir sett på som et av de viktigste øyeblikkene for NFLs voksende popularitet. Det neste året tapte de mot Colts i mesterskapskampen igjen, 31-16, etter å ha ledet 9-4 ved begynnelsen av fjerde kvarter.

#### Allie Sherman-årene (1961–1968)
I 1961 og 1962 møtte Giants Green Bay Packers i mesterskapskampen, hvor Giants tapte henholdsvis 37-0 og 16-7. I 1963, under MVP quarterback Y.A. Tittle, som satte en NFL-rekord på 36 touchdown-pasninger den sesongen, møtte Giant Bears i NFL Championship, hvor de tapte for tredje gang på rad, og femte på seks år, mot Bears, 14-10.

Fra 1964 til 1978 hadde Giants bare to positive sesonger, og nådde ikke sluttspillet en eneste gang. Spillere som Tittle og Gifford nådde midten av 30-årene, og laget gikk fort nedover, til et sammenlagtresultat på 2-10-2 i . Den neste sesongen klatret de til 7-7, før de igjen falt til 1-12-1, ligaens dårligste resultat, og slapp inn over 500 poeng i . Under sesongoppkjøringen før -sesongen tapte Giants sin første kamp mot New York Jets 37-14 foran 70 874 tilskuere i Yale Bowl i New Haven, Connecticut. Etter kampen ble hovedtrener Allie Sherman sparket av Wellington Mara, og erstatt han med tidligere fullback for Giants, Alex Webster.

I  plukket laget opp quarterback Fran Tarkenton fra Minnesota Vikings. Til tross for flere respektable sesonger med Tarkenton som startende quarterback, inkludert 7-7 i 1967 og 9-5 i , ble han byttet tilbake til Vikings etter at Giants avsluttet -sesongen 4-10. Tarkenton ledet så Vikings til tre Super Bowls, og fikk en plass i Pro Football Hall of Fame, mens Giants gikk gjennom en av de dårligste periodene i sin historie, med kun 23 seiere mellom 1973 og 1979. Før -sesongen prøvde Giants å forbedre sitt svake angrep ved å erstatte da pensjonerte running back Ron Johnson med fremtidig Hall of Famer fullback Larry Csonka, men Csonka tilbragte mye av sine tre sesonger med New York på sidelinjen med skader.

Giants fikk spille sine hjemmekamper i Yale Bowl i New Haven i 1973 og 1974, og i Shea Stadium (hjemmebane for Mets) i 1975, mens Yankee Stadium ble renovert. De flyttet etter hvert inn i sitt nå moderne stadion i 1976, da de flyttet inn i Giants Stadium i Meadowlands i East Rutherford, New Jersey. Et av Giants sine verste øyeblikk i perioden var "The Miracle at the Meadowlands", som skjedde i 1978. Mens Giants prøvde å hale ut tiden og sikre en seier mot Philadelphia Eagles, bestemte offensive coordinator Bob Gibson seg for å gå med et running play som resulterte i "The Fumble" av quarterback Joe Pisarcik som ble returned for en touchdown av Herman Edwards som sikret seieren for Eagles.

Giants sin administrative side ble komplisert av en feide mellom Wellington Mara og hans nevø Tim Mara. Jack Mara døde i 1965 og overlot sin andel av laget til sønnen Tim. Wellington og Tims personlige stil og visjoner for klubben kolliderte, og de to sluttet eventuelt å snakke med hverandre. Kommissær Rozelle blandet seg og utpekte en nøytral general manager, George Young, som hjalp klubben. Feiden forsvant ikke før 20. februar 1991, da Tim Mara solgte sine andeler til Preston Robert Tisch.

I  tok Giants steg som etter hvert ville lede dem til toppen av NFL igjen. De draftet quarterback Phil Sims i 1979, og linebacker Lawrence Taylor i 1981. I  vant Taylor NFLs Defensive Rookie of the Year og Defensive Player of the Year, og Giants nådde sluttspillet for første gang siden 1963. Lagets linebackere i perioden fikk kallenavnet "the Crunch Bunch". Etter -sesongen som var forkortet av en spillerstreik, hvor Giants avsluttet 4-5, sluttet hovedtrener Ray Perkins for å ta over samme stilling ved University of Alabama. Han ble erstattet av lagets defensive coordinator, Bill Parcells.

#### Bill Parcells-årene (1983–1990)
I  ble Bill Parcells forfremmet til hovedtrener fra defensive coordinator. En av hans første handlinger var å endre lagets startende quarterback, da han plasserte Phil Simms på benken og erstattet han med Scott Brunner, som hadde gått 4-5 da han startet kamper for laget i den siste sesongen. Parcells degraderte Simms til tredje reserve, og gjorde Jeff Rutledge til Brunners reserve. Parcells sa senere at dette var et feilsteg og at han betalte dyrt for de da laget gikk 3-12-1 og Parcells nesten fikk sparken.

I offseason ble Brunner frigitt og Simms flyttet til startende quarterback. Med Simms vant Giants ni kamper og nådde sluttspillet. De slo Los Angeles Rams i Wild Card-runden, men falt mot San Francisco 49ers 21-10 i divisjonsrunden.

##### Super Bowl XXI-mestere (1986)

Etter å ha gått 9-7 og 10-6 i  og , gikk Giants 14-2 i , under ledelsen av liga-MVP og Defensive Player of the Year Lawrence Taylor og Big Blue Wrecking Crew-forsvaret. Per 2018 er dette Giants sitt beste sesongresultat siden NFL-sesongen utvidet til 16 kamper i 1978. Etter å ha sikret seg første seed i NFC slo Giants 49ers 49-3 i divisjonsrunden og Redskin 17-0 i NFC Championship-kampen, som tok Giants til sitt første Super Bowl, Super Bowl XXI, mot Denver Broncos i Rose Bowl i Pasadena. Under ledelsen av MVP Simms, som fullførte 22 av 25 pasninger for en Super Bowl-rekord på 88 %, slo de Broncos 39-20, for å vinne sin første ligatittel siden 1956. I tillegg til Phil Simms og Lawrence Taylor hadde Giants hovedtrener Bill Parcells, tight end Mark Bavaro, running back Joe Morris, og Hall of Fame linebacker Harry Carson.

Giants slet seg til 6-9 i -sesongen, som var forkortet av en spillerstreik, med en offensive line som ble plaget av skader og problemer med lagets running game. Begynnelsen av -sesongen var svertet av en skandale som involverte Lawrence Taylor, som ble tatt for bruk av kokain og ble suspendert i de fire første kampene for hans andre brudd på ligaens regler om rusmisbruk. Til tross for kontroversen avsluttet Giants sesongen 10-6, og Taylor fikk 15,5 sacks etter han kom tilbake. I  avsluttet Giants sesongen 12-4, men tapte mot Los Angeles Rams i første runde av sluttspillet.

##### Super Bowl XXV-vinnere (1990)
I  gikk Giants 13-3 og satte en NFL-rekord for færrest turnovers i én sesong (14). De slo San Francisco 49ers, som prøvde å vinne sitt tredje Super Bowl på rad, 15-13 på bortebane og slo så Buffalo Bills i Super Bowl XXV.

### Mara & Tisch-æraen (1991–nå)
Parcells sa fra seg stillingen som hovedtrener etter -sesongen og ble erstattet av lagets offensive line coach Ray Handley. Handley var coach i to skuffende sesonger (1991 og 1992), hvor Giants gikk fra å vinne Super Bowl til 8-8 i 1991 og 6-10 i 1992. Handley fikk sparken etter -sesongen og ble erstattet av tidligere hovedtrener for Denver Broncos Dan Reeves. I begynnelsen av 90-tallet spilte veteranene Simms og Taylor sine siste sesonger med synkende prestasjoner. Giants hadde en bedre sesong med Reeves som coach i , og Simms og Taylor avsluttet karrierene sine som medlemmer av et sluttspillag.

Giants hadde til å begynne med problemer uten Simms og Taylor. Giants begynte -sesongen 3-7 før de vant sine siste seks kamper og avsluttet sesongen 9-7, men gikk glipp av sluttspillet. Quarterback Dave Brown fikk mye kritikk gjennom sesongen. Brown presterte dårlig de neste to sesongene, hvor Giants avsluttet 5-11 og 6-10. Reeves fikk sparken etter -sesongen.

#### Jim Fassel-årene (1997–2003)
I  ble Jim Fassel, som hadde vært offensive coordinator for Arizona Cardinals den forrige sesongen, til sin 16. hovedtrener. Fassel utpekte Danny Kanell som lagets startende quarterback. Giants fullførte 1997-sesongen 10-5-1 og kvalifiserte seg til sluttspillet for første gang på fire år. De tapte derimot i Wild Card-runden mot Vikings på hjemmebane. Det neste året startet Giants sesongen 4-8 før de vant sine siste fire kamper og avsluttet sesongen 8-8. På veien slo de et Broncos som hadde gått 13-0 i sesongen og gikk videre til å vinne Super Bowl samme året.

Før 1999-sesongen plukket Giants opp tidligere quarterback for Carolina Panthers Kerry Collins. Problemer med alkoholisme og konflikter med lagkamerater hadde ført til at han ble løslatt fra Panthers, til tross for gode prestasjoner på banen. Giants fullførte sesongen 7-9, Fassels første negative sesong som hovedtrener.

I  var Giants på vei til sluttspillet for første gang på tre år, etter å ha startet sesongen 7-2. Til tross for to tap på rad på hjemmebane (mot St. Louis og Detroit) garanterte Fassel at laget kom til å nå sluttspillet i en pressekonferanse. Giants svarte med å vinne resten av kampene i sesongen, og sikret seg første seed i NFC med et sammenlagtresultat på 12-4. I divisjonsrunden slo de Philadelphia Eagles 20-10 på hjemmebane, før de slo Minnesota Vikings 41-0 i NFC Championship. I Super Bowl XXXV møtte de Baltimore Ravens, hvor Ravens endte opp med å dominere dem 34-7.

Etter en skuffende sesong som endte 7-9 i  klatret Giants tilbake i  til et sammenlagtresultat på 10-6, som kvalifiserte dem til sluttspillet som et Wild Card-lag. I første runde mot San Francisco 49ers i Candlestick Park tok Giants ledelsen 38-14 med 4:27 igjen av tredje kvarter, men San Francisco kom tilbake og sikret seieren med ett poeng, 39-38. Etter at laget fullførte -sesongen 4-12 fikk Jim Fassel sparken, med et sammenlagtresultat på 58-53-1.

#### Tom Coughlin-årene (2004–2015)
I 2004, tre år siden Giants sist nådde Super Bowl, ble Fasel erstattet med Tom Coughlin. Selv I  byttet Giants til seg quarterbacken Eli Manning, som samme år ble draftet fra University of Mississippi. I midten av 2004—sesongen tok Manning over som startende quarterback etter Kurt Warner. I løpet av tre år fra 2004 til 2006 gikk Giants 25-23 i seriespillet, og nådde Wild Card-runden to ganger, hvor de tapte mot Carolina Panthers i  og Philadelphia Eagles i , som førte til spørsmål om Coughlin kom til å beholde stillingen som hovedtrener.

##### Super Bowl XLII-vinnere (2007)
I  ble Giants det tredje NFL-laget med 600 seiere da de slo Atlanta Falcons 31-10 på *[[Monday Night Football]]*. I 2007 spilte Giants en hjemmekamp mot Miami Dolphins den 28. oktober i Wembley Stadium i London; dette var den første gangen en seriespillkamp ble spilt utenfor Nord-Amerika. Giants vant 13-10 over Dolphins, gikk 10-6 i sesongen og ble NFC Champions etter å ha slått Tampa Bay Buccaneers, Dallas Cowboys og Green Bay Packers i sluttspillet. De satte en rekord for flest borteseiere på rad i en sesong med 10 (som ble avsluttet i uke 6 i  med et tap mot Cleveland Browns).

Patriots gikk inn i Super Bowl ubeseiret, 18-0, og var favorittene for kampen. Giants slo Patriots 17-14 i Super Bowl XLII, takket være den nå kjente "Manning til Tyree"-pasningen. Medeier John Mara beskrev det som "the greatest victory in the history of this franchise, without question".

Giants begynte -sesongen 11-1 men tapte tre av de fire siste kampene. De vant allikevel NFC East 12-4 og sikret første seed i NFC. I divisjonsrunden av sluttspillet tapte de 23-11 mot Philadelphia Eagles på hjemmebane.

I  åpnet Giants et nytt treningssenter, Timex Performance Center, i Meadowlands. Etter å ha begynt sesongen 5-0 tapte de mot da ubeseirede New Orleans Saints 48-27 i Superdome, og gikk videre til å tape tre kamper på rad. De fant endelig en seier etter ekstraomganger mot Falons. De avsluttet eventuelt sesongen 8-8. Deres siste kamp i Giants Stadium var mot Carolina Panthers, hvor de tapte 41-9. Etter sesongslutt fikk defensive coordinator Bill Sheridan sparken, og ble erstattet med tidligere midlertidig hovedtrener for Buffalo Bills Perry Fewell. Giants sitt forsvar hadde rangert som #13 under Sheridan, hvor de ga opp 324,9 yards per kamp.

I  flyttet Giants inn i MetLife Stadium, da kjent som "New Meadowlands Stadium". De vant den første kampen i det nye stadionet mot Panthers, men tapte så i "Manning Bowl" mot Colts, hvor Eli Mannings bror, Peyton Manning, spilte quarterback. Etter et tredje nederlag mot Tennessee Titans vant Giants fem kamper på rad, og lå godt an i tabellen, 6-2. Giants gikk 4-4 i de siste åtte kampene, og til tross for et relativt bra sammenlagtresultat (10-6), kvalifiserte de seg ikke til sluttspillet.

##### Super Bowl XLVI-vinnere (2011)

Under sesongoppkjøringen i 2011 mistet Giants Kevin Boss, Steve Smith, Rich Seubert, Keith Bulluck, Derek Hagan og Pro Bowler Shaun O'Hara til free agency. Giants åpnet sesongen med et nederlag 28-14 mot Washington Redskins på bortebane. Innen midten av sesongen lå Giants derimot 6-2, hvor de blant annet avsluttet Patriots sin NFL-rekord for antall seiere på hjemmebane på rad.

Giants gikk deretter på fire nederlag på rad, og gikk inn i desember 6-6. Sesongens siste kamp i uke 17 var avgjørende, vinneren ville sikre divisjonstittelen og taperen ville miste sjansen på å nå sluttspillet. Kampen ble flyttet til Sunday Night Football, og Giants vant 31-14 mot Cowboys og sikret fjerde seed for NFC i sluttspillet. Ved sesongslutt hadde wide receiver Victor Cruz 1 536 receiving yards, og slo en lagrekord tidligere holdt av Amani Toomer.

8. januar 2012 slo Giants Atlanta Falcons 24-2 i Wild Card-runden av sluttspillet. Uken etter, 15. januar 2012, møtte Giants Green Bay Packers i divisjonsrunden, hvor de vant 37-20. I NFC Championship Game møtte de San Francisco 49ers, hvor de vant 20-17 etter ekstraomganger etter et field goal fra Tynes.

I Super Bowl XLVI møtte Giants New England Patriots. Med en 38-yard touchdown av Mario Manningham sikret Giants seieren, sin andre seier mot Patriots i Super Bowl, og Eli Manning fikk sin andre Super Bowl MVP.

I likhet med lagets fire tidligere Super Bowl-kamper lå de etter ved halftime. De er det eneste laget i NFLs historie som har hatt mer enn to comebacks etter halftime og vunnet Super Bowl (4). Pittsburgh Steelers, som gjorde det samme i Super Bowl X og Super Bowl XIV, er det eneste andre laget som har gjort det mer enn én gang.

Giants begynte neste sesong med et nederlag mot Cowboy, men lå 6-2 da de gikk inn i oktober, inkludert fire seiere på rad. Giants avsluttet eventuelt sesongen 9-7 og nådde ikke sluttspillet. Quarterback Eli Manning, defensive end Jason Pierre-Paul, wide receiver Victor Cruz, og guard Chris Snee representerte laget i Pro Bowl.

2013-sesongen begynte med et håp om at Giants kunne bli det første laget til å delta i en Super Bowl-kamp i sitt nye stadion, da Super Bowl XVLIII skulle avholdes i MetLife Stadium i februar. Giants begynte derimot sesongen med seks tap på rad, og til tross for at de vant sine neste fire kamper, avsluttet de sesongen 7-9, lagets første negative sesong siden 2004. Under NFLs draft i 2014 plukket laget opp nykommer wide receiver Odell Beckham Jr., som senere skulle vinne AP Offensive Rookie of the Year. Giants gikk derimot glipp av sluttspillet for en tredje sesong på rad i , med et sammenlagtresultat på 6-10.  var nok en skuffende sesong for Giants, da de avsluttet sesongen 6-10 og gikk glipp av sluttspillet for fjerde år på rad.

#### 2016–nå
14. januar 2016 annonserte Giants at Ben McAdoo skulle ta over som lagets hovedtrener. Han erstattet Tom Coughlin, som hadde sagt opp uken før.  nådde Giants sluttspillet igjen, men tapte i Wild Card-runden mot Green Bay Packers.

Med høye forventninger etter å ha avsluttet forrige sesongen 11–5 hadde Giants en overraskende start på -sesongen, med fem tap på rad før de sikret en overraskende seier mot Denver Broncos i Sports Authority Field at Mile High. I en kamp mot Los Angeles Chargers i uke 5 skadet Odell Beckham Jr. leggbeinet, og ble satt på reservelistene for resten av sesongen. I samme kamp mistet Giants også wide receivers Brandon Marshall og Dwayne Harris til skader som markerte slutten på sesongen for dem. Giants mistet også Dominique Rodgers-Cromartie og Janoris Jenkins til suspensjoner, og avsluttet sesongen 3–13, nest dårligst i ligaen. Dette var også første gang siden 1983 at Giants avsluttet seriespillet med 3 eller færre seiere, og lagets dårligste resultat siden NFL utvidet seriespill til 16 kamper.

Sesongen var også merkverdig for at Eli Manning ble plassert på benken i uke 13, og at hovedtrener Ben McAdoo og general manager Jerry Reese fikk sparken, som var første gang siden 1976 at Giants sparket personale i midten av en sesong. Manning startet igjen i uke 14. Det dårlige resultatet gav Giants pick #2 totalt i NFLs draft i 2018, hvor de plukket opp Saquon Barkley fra Penn State.

-sesongen begynte med at Pat Shurmur ble ansatt som lagets nye hovedtrener. Til tross for å ha startet 1–7 for andre år på rad, klarte de å forbedre seg til et sluttresultat på 5–11, etter å ha avsluttet sesongen med en seier etter ekstraomganger mot Chicago Bears. Etter å ha slått Washington Redskins i uke 14 ble Giants det første laget i NFLs historie med 100 seiere mot én motstander. Det var første gang siden 1995 og 1996 at Giants avsluttet en sesong på sisteplass i NFC East to år på rad. Til tross for en dårlig sesong presterte Barkley bra i sin første sesong. Han slo flere nykommerrekorder både i NFL og i Giants, inkludert flest receptions av en running back (91), flest running touchdowns (11), flest rushing yards (1 307) og flest touchdowns i en sesong (15). Han ble utvalgt til Pro Bowl 2019 sammen med lagkameratene Olivier Vernon, Landon Collins, og Aldrick Rosas.

Etter 2019-sesongen gikk quarterback Eli Manning av med pensjon, og Giants avsluttet sesongen 4–12. Daniel Jones tok over som startende quarterback i 2020-sesongen, som Giants fullførte 6–10. Tight end Evan Engram og cornerback James Bradberry ble valgt som reserver til Pro Bowl 2021. Etter å ha avsluttet 2021-sesongen med samme resultat gikk general manager Dave Gettleman av med pensjon, og hovedtrener Joe Judge fikk sparken.

Den 28. januar 2022 ble Brian Daboll ansatt som hovedtrener. Den 1. januar 2023 sikret Giants en tur til sluttspillet for første gang siden 2016. DEn 15. januar 2023 slo de Minnesota Vikings 31–24 i wildcardrunden, lagets første sluttspillseier siden Super Bowl XLVI i 2012.

## Mesterskap
Giants har vunnet åtte ligatitler: 1927, 1934, 1938, 1956, 1986, 1990, 2007 and 2011. De første fire titlene kom før Super Bowl ble introdusert. New Yorks åtte titler gir dem tredje plass blant aktive og nedlagte NFL-lag bak Green Bay Packers (13) og Chicago Bears (9).

### NFL-titler før Super Bowl
Før Super Bowl ble introdusert vant Giants fire NFL-titler.

### Super Bowl-titler
Giants har vunnet fire Super Bowl, uavgjort med Green Bay for femte flest, og bak Dallas og San Francisco (5) og New England og Pittsburgh (6).

### NFC Championships
Giants har vunnet fem NFC Championships, inkludert to som gikk til ekstraomganger i 2007 og 2011.

## Logoer og uniformer

Med en historie som strekker seg over nesten 100 år har Giants hatt flere uniformer og logoer. Giants sine logoer inkluderer flere versjoner av en quarterback som gjør seg klar til å kaste en fotball, "ny" i små bokstaver, og forskjellige design av lagets kallenavn.

Giants sine trøyer er tradisjonelt blå eller røde (eller hvite med blå eller røde elementer), og buksene er enten hvite eller grå. I dag bruker Giants hjemmeskjorter som er blå med hvite, firkantede numre, hvite bukser med fem tynne blå/grå/rød/grå/blå striper på buksebenene, og blå sokker. Denne uniformen har gitt dem deres mest kjente kallenavn, "Big Blue". Borteuniformene har hvite skjorter med røde, firkantede numre og røde striper på ermene, grå bukser med tre rød/blå/rød striper på buksebenene, og røde sokker. Giants sin hjelm er metallisk blå med hvite firkantede numre på fronten, på hver side av en rød stripe som strekker seg over midten av hjelmen, eller på den røde stripen. Giants, sammen med Pittsburgh Steelers, er ett av to lag i NFL som har spillernes numre på både forsiden og baksiden av hjelmene. Hjelmen har "ny"-logoen på begge sider i hvitt, og har gråe ansiktsmasker. Hjemmeuniformene er for det meste like designet brukt fra 1966 til 1974, men med noen elementer fra 1956 til 1961. Borteuniformene er en modernisert versjon av designet brukt fra 1956 til 1961. Giants hadde også en tredje uniform frem til 2009-sesongen, som mintes Giants sine røde hjemmeuniformer fra tidlig på 50-tallet: de var røde med hvite firkantede numre. Denne tredje uniformen ble brukt fire ganger, men har siden blitt pensjonert. De ble brukt en gang i 2004 mot Philadelphia Eagles og i tre år på rad - 2005, 2006 og 2007 - mot Dallas Cowboys.

## Eierskap, finansiell historie og tilhengere
Giants har hatt en lang og til tider turbulent finansiell historie. Laget ble stiftet av Tim Mara med en investering på $500 i 1925, og be ett av de første lagene i det da fem år gamle NFL. For å skill seg fra baseballaget med samme navn tok de navnet "New York Football Giants", som fremdeles er lagets bedriftsnavn.

Selv om Giants hadde suksess på banen i sine første sesonger slet de økonomisk. Profesjonell amerikansk fotball var ikke populært i 1925, og Giants hadde store problemer med økonomien frem til sesongens 11. kamp da Red Grange og Chicago Bears kom til byen, og tiltrakk seg over 73 000 tilskuere. Dette gav Giants et nødvendig innskudd penger, og reddet muligens laget. Det neste året startet Grange og hans agent en rivaliserende liga, og plasserte et konkurrerende lag, under Granges ledelse, i New York. Selv om Giants gikk 50 000 i minus den sesongen, gikk den rivaliserende ligaen under og ble subsumert NFL. Etter 1930-sesongen overførte Mara eierskap av laget til sine to sønner for å beskytta laget mot kreditorer, og innen 1946 hadde han gitt dem full kontroll over Giants. Jack, den eldste sønnen, kontrollerte forretningssiden, mens Wellington kontrollerte fotballoperasjonene. Giants sin økonomiske situasjon stabiliserte seg, og de ledet ligaen i tilskuertall flere ganger på 30- og 40-tallet.

Ved begynnelsen av 60-tallet hadde Giants etablert seg som en av de største attraksjonene i ligaen. Istedenfor å fortsette å få sin ekstra store andel av ligaens inntekter fra TV-sendinger, prøvde Mara-sønnene å få gjennom en lik fordeling av overskuddet til alle lagene. Avgjørelsen om å dele overskuddet har senere blitt sitert som en av grunnene til at NFL kunne vokse, og er fremdeles praksisen i dag.. Etter problemer på slutten av 60-tallet og ut 70-tallet ansatte Giants noen utenfra for første gang, George Young, for å ta ansvar for fotballen. Giants forbedret seg både som et fotballag og en bedrift etter ansettelsen.

I 1991 solgte Tim Mara, barnebarn av lagets grunnlegger, sin halvdel av laget til Bob Tisch for $80 millioner mens han ble behandlet for kreft. Dette var første gang i lagets historie med en eier som ikke var fra Mara-familien. I 2005 døde Wellington Mara, 89 år gammel, som hadde vært med laget siden det ble stiftet i 1925 og han jobbet som ballgutt. To uker senere døde Tisch. I 2015 døde Wellingtons enke og medeier av Giants Ann etter komplikasjoner etter en hodeskade hun pådro seg etter et fall. Hun var 85 år gammel.

I 2010 åpnet MetLife Stadium, som da erstattet Giants Stadium. Det nye stadionet er et 50/50 partnerskap mellom Giants og Jets, og selv om stadionet eies av New Jersey Sports and Exposition Authority bygget de to lagene stadionet med private midler, og styrer det sammen gjennom New Meadowlands Stadium Corporation. Giants hadde tidligere planlagt å renovere Meadowlands for $300 millioner, men bestemte seg heller for å gå med det nye stadionet som hadde estimerte kostnader på rundt $600 millioner, som senere økte til $1 milliard. En fordel med å eie stadionet er at laget sparer mye penger på skatten. Laget låner tomten fra staten for $6,3 millioner i året. Staten betalte for alle offentlige tjenester, inkludert de $30 millionene det kostet å installere dem.

Giants eies og opereres av John Mara og Steve Tisch. *[[Forbes]]* estimerte lagets verdi til $1,3 milliarder i 2012. Dette gjør New York Giants til det fjerde mest verdifulle laget i NFL, og det niende mest verdifulle idrettslaget i verden. Verdien har økt jevnt fra $288 millioner i 1998 til den nåværende verdien. Magasinet estimerte lagets inntekter i 2006 til $182 millioner, hvor $46 millioner kom fra billettinntekter. Driftsinntekter var på $26,9 millioner, og spillerlønn på $102 millioner. Nåværende sponsorer inkluderer Gatorade, Anheuser Busch, Toyota, og Verizon Wireless. Tidligere sponsorer inkluderer Miller Brewing og North Fork Bank. Luksussuiter og salg av mat og merch på stadionet styres av Delaware North. Lagets gjennomsnittlige billettpris er $72.

Giants trekker tilskuere fra storbyområdet New York. Siden de flyttet til New Jersey i 1976 har tilhengere i begge statene kalt laget for sitt eget. I januar 1987, like før de vant Super Bowl XXI, kalte New Yorks ordfører Ed Koch laget for "utlendinger", og a at de ikke hadde krav på en parade i New York City. 5. februar 2008 fikk Giants en parade i New York etter seieren i Super Bowl XLII. New York City holdt også en parade 7. februar 2012 etter at Giants vant Super Bowl XLVI. Ifølge en talsperson for laget bodde 52 % av de som holdt sesongbilletter i New Jersey i 2001. Mesteparten av de resterende 48 % bodde i delstaten New York, og noen kom fra andre stater.

Gjennom 60- og 70-tallet hadde Giants en 20 år lang venteliste for sesongbilletter, til tross for at de gikk 17 år uten å nå sluttspillet. Ventelisten er estimert til å bestå av  personer, som er større enn alle andre profesjonelle idrettslag i Nord-Amerika.

## Rivaler
### Divisjon
#### Philadelphia Eagles
Rivaliseringen mellom New York Giants og Philadelphia Eagles er en av de eldste i NFL, og kan spores tilbake til 1933. De to lagene har møttes flere ganger i sluttspillet og konkurrer for både divisjonstittelen i NFC East og respekt. Mens Giants for det meste har dominert Eagles ble det jevnere etter 1980-årene, da Eagles ledet sammenlagt 22–21 gjennom 1990- og 2000-årene. Philadelphia hadde så en dominerende periode gjennom 2010-årene hvor de gikk 16–4 over Giants, og tok sammenlagtledelsen for første gang. Eagles leder sammenlagt 94–89–2 per 2023-sesongen. De to lagene har møttes i sluttspillet fem ganger, hvor Giants har vunnet to ganger og Eagles har vunnet tre. Tre av de fire kampene var på 2000-tallet. New York City og Philadelphia har en sterk geografisk rivalisering, som man også kan se i andre sporter som mellom Mets og Phillies i Major League Baseball og mellom Flyers og Rangers og Devils og Flyers i National Hockey League.

#### Washington Commanders

Giants har en historisk rivalisering med Washington Commanders som kan spores tilbake til 1932. Mens feiden vanligvis ses på som mindre viktig enn Giants sin rivalisering med Eagles eller Cowboys, har de to lagene hatt veldig kompetitive perioder. På 80-tallet kjempet de to mot hverandre for divisjonstitler, og for Super Bowl. I NFC Championship-kampen i 1986 slo Giants Redskins 17–0 for sin første Super Bowl-kamp. Wellington Mara så alltid på Redskins som Giants eldste og mest seriøse rival, og etter han døde i 2005 ble hans minne hedret i en kamp hvor Giants slo Redskins 36–0 på hjemmebane. Giants leder serien sammenlagt 107–70–4 per slutten av 2023-sesongen. Giants’ 107 seiere mot Commanders er det høyeste antallet seiere mot et annen lag i NFLs historie.

#### Dallas Cowboys
Giants har holdt ved like en intenst divisjonsrivalisering med Dallas Cowboys siden laget ble med i NFL i . De to lagene har kombinert ni Super Bowl-titler, og har spilt i flere kamper mot hverandre hvor divisjonstittelen var på spill. Rivaliseringen er unik i at det er den eneste divisjonsrivaliseringen mellom et lag fra New York City og et fra Dallas, tildels på grunn av den store avstanden mellom byene. Cowboys leder sammenlagt i seriespill 75–47–2, mens Giants har den eneste seieren i sluttspillet, fra slutten av -sesongen.

### Conference
#### San Francisco 49ers
Til tross for at de aldri har spilt i samme divisjon har Giants og 49ers utviklet et opphetet rivalisering over årene. De to lagene har møttes åtte ganger i sluttspillet (inkludert to NFC Championship-kamper, hvor New York vant begge) siden 1982, som er mer enn noen andre to lag i samme periode. 49ers leder sammenlagt, 22–21, og de to er 4–4 i sluttspillet. Vinneren i fem av møtene i sluttspillet har gått videre til å vinne Super Bowl det året.

### Interconference
#### New York Jets
Giants og Jets hadde lenge den eneste rivaliseringen mellom to lag i samme by  i NFL, som var enda mer unikt ettersom at de to deler et stadion. De har møttes årlig i sesongoppkjøringen siden 1969. Siden 2011 har kampen blitt kalt for "MetLife Bowl" etter sponsoren for lagenes stadion. Lagene møtes i seriespill hvert fjerde år. Siden de spiller så sjeldent i seriespill har noen stilt spørsmål ved om Giants og Jets er ekte rivaler. Et minneverdig øyeblikk kom i seriespillet i 1988 da Giants møtte Jets i sesongens siste kamp og trengte en seier for å nå sluttspillet. Jets vant 27–21 og knuste Giants' sjanser. I den siste kampen av 2011 var det Giants som vant 29–14, som både eliminerte Jets og ledet Giants til sluttspillet, hvor de eventuelt nådde og vant Super Bowl XLVI. Giants leder sammenlagt 8–7.

#### New England Patriots
Ettersom at lagene spiller i hver sin conference møttes lagene sjelden, men rivaliseringen vokste mot slutten av 2000-årene takket være noen kompetitive kamper og minneverdige øyeblikk mellom Tom Brady og Eli Manning. I 2007-sesongen slo Patriots Giants 38–35 og sikret et perfekt 16–0 seriespill, men klarte ikke å sikre en perfekt 18–0 sesong i Super Bowl XLII hvor de tapte 17–14. Kampen inkluderte det senere ikoniske **[[Helmet Catch]]** fra David Tyree. Giants slo også Patriots 21–17 i Super Bowl XLVI.

### Historiske
#### Chicago Bears
Giants og Chicago Bears har møttes i seks tittelkamper i NFL, mer enn noen to andre lag i tittelkamper i NFL både før og etter Super Bowl ble introdusert. Bears har vunnet fire av de seks kampene, som inkluderer **The Sneakers Game** som Giants vant i 1934. De to lagene møttes også i sluttspillet i 1985 og 1990, hvor de vant hver sin gang på vei til en Super Bowl-tittel (Bears i Super Bowl XX, Giants i Super Bowl XXV). Bears leder serien sammenlagt 36–24–2.

#### Green Bay Packers
Giants og Packers har siden 1970 spilt i National Football Conference og møtes hvert tredje år eller oftere, avhengig av divisjonsplassing eller sluttspillkamper. Packers leder 34–28–2 sammenlagt, og 5–3 i sluttspillet.

## Spillere

### Nåværende spillerstall

### Pensjonerte numre

;**Merknader:**
* 1 Pensjonert i 1935, og første gang et nummer ble pensjonert i profesjonell amerikansk fotball. Malik Nabers fikk tillatelse fra Flahertys familie til å bruke nummeret i 2024.
* 2 Pensjonert posthumt.
* 3 Nummer 14 ble pensjonert til ære for Ward Cuff i 1946. Y.A. Tittle ba om 14 etter at Giants byttet for ham i 1961, og det ble pensjonert for andre gang i 1964 etter at Tittle pensjonerte seg. Nummeret er nå pensjonert til ære for begge spillerne.

### Pro Football Hall of Famere
Giants har nest flest medlemmer i Pro Football Hall of Fame med 29. Tim Mara, Mel Hein, Pete Henry, Cal Hubbard og Jim Thorpe var blant de første som ble hedret i 1963, mens defensive end Michael Strahan, den nyligste Giants-spilleren som ble hedret, ble innlemmet i 2014. Flere medlemmer, som  Larry Csonka, Ray Flaherty, Joe Guyon, Pete Henry, Arnie Herber, Cal Hubbard, Tom Landry, Don Maynard, Hugh McElhenny, Jim Thorpe og Kurt Warner tilbragte noe av sin karriere med New York Giants, men ble i hovedsak innlemmet for sine karrierer med andre lag.

### Ring of Honor
New York Giants avduket sin Ring of Honor 3. oktober 2010 under halftime i en kamp mot Chicago Bears. John Mara hadde lenge ønsket å opprette en æresring og et æresgalleri for å hedre medlemmer av laget som hadde hjulpet dem på vei til sine titler, og konstruksjonen av MetLife Stadium gjorde det mulig. I første runde innlemmet organisasjonen 30 spillere, trenere, eiere og leder som hadde satt sine spor på organisasjonen. Mens hele listen ikke ble avslørt før selve seremonien bekreftet organisasjonen en uke i forkant at Phil Simms, Bill Parcells, Michael Strahan, Tiki Barber, Frank Gifford og Pete Gogolak var inkludert.

### NFL MVP-vinnere

### Super Bowl MVP-vinnere

### Draft picks i første runde

## Trenere

### Nåværende personale

## Media, radio og TV

Per 2010 er Giants sin hovedstasjon på radio WFAN, mens kamper blir sendt samtidig på WFAN-FM per november 2012. Ettersom at WFAN også har rettighetene for baseball, da de er hovedstasjonen for New York Yankees og tidligere hadde samme rolle for New York Mets, oppstår det  ofte konflikter for Giants' kamper tidlig i sesongen; siden 2019 har WFAN splittet dekningen på sine to frekvenser, med Giants' kamper på 660 AM og Yankees på 101,9 FM. Før det ble Giants' kamper sendt på en av WFANs overflow-kanaler.

Giants’ hovedkommentatorer på radio er Bob Papa som hovedkommentator og Carl Banks, med Howard Cros som sidelinjereporter. Når Papa ikke er tilgjengelig tar Chris Carrino, som vanligvis dekker Brooklyn Nets for WFAN, over. Kamper blir sendt på forskjellige stasjoner i New York, Pennsylvania, og Connecticut gjennom New York Giants Radio Network.

TV-sendinger av sesongoppkjøringskamper som ikke sendes på riksdekkende TV blir sendt lokalt på WNBC, ens WWOR-TV tar over dersom WNBC sender andre programmer, som Sommer-OL. Papa og Banks kommenterer kampene på TV, med studioverten Paul Dottino som Papas reserve. WPIX-TV eller WABC-TV sender Giants-kamper som dekkes av ESPN. Thursday Night Football-kamper som sendes på NFL Network sendes lokalt på WNYW. Dersom kampen ikke også sendes av Fox er det WNBC som dekker kampen.

Giants’ kommentator i MetLife Stadium er Gordan Dean. Den erstattet Jim Hall, som lenge var Bob Sheppards reserve i Yankee Stadium, siden de to hadde veldig like stemmer. Hall tok over for Giants etter at Sheppard forlot stillingen i 2005 for å fokusere på jobben sin i Yankee Stadium.

### Historikk
WFAN har produsert Giants sine radiosendinger siden 1995, men de har ikke alltid blitt sendt på stasjonen. I 1995 fortsatte Giants sin hovedstasjon på tiden WOR å sende kamper, som de hadde gjort de siste to sesongen. I 1996 ble kampene sendt på både WFAN og WOR, som skapte noe konflikt da WFAN også var hovedstasjonen for New York Jets. For å gjøre opp for det flyttet WFAN Giants sine kamper til søsterstasjonen WNEW-FM neste år, hvor de ble sendt frem til 1999. I 2000 mistet WFAN kontrakt med Jets til WABC, og Giants ble flyttet tilbake til WFAN, hvor de har forblitt siden.

Giants sitt hjem på radio var lenge WNEW, hvor kamper ble sendt fra midten av 50-tallet til 1993 da stasjonen ble kjøpt opp av Bloomberg L.P. og endret formatet. Marty Glickman gikk sammen med Al DeRogatis over en lengre periode på begynnelsen av 60-tallet på WNEW. Chip Cipolla og senere Sam Huff ble med Glickman etter at DeRogatis gikk til NBC for å jobbe med Curt Gowdy. Etter at WNEW ble splittet ble kamper sendt på WOR. Glickman gikk over til Jets i 1973 og ble erstattet av Marv Albert. Jim Gordon tok over etter Albert i 1977, og var Giants sin hovedkommentator i 18 år. Dick Lynch tok over som analytiker i 1976 og holdt stillingen ut 2007. Hans siste kamp var Super Bowl XLII, før han pensjonerte seg på grunn av en pågående kamp mot leukemi, som eventuelt førte til hans død i september 2008.

Karl Nelson, tidligere lineman for Giants, ble etter hvert med på laget. Gordon og Nelson fikk sparken etter -sesongen, før Papa tok over som hovedkommentator (etter å ha vært studiovert) og jobbet samen med Lynch. Dave Jennings ble med på laget i 2002 etter at han fikk sparken fra Jets som han hadde jobbet med siden han pensjonerte seg fra NFL i 1987. Jennings ble flyttet til programmet før kamper etter 2006-sesongen og ble erstattet av Carl Banks, før han pensjonerte seg i 2008 på grunn av sin pågående kamp mot Parkinsons sykdom, som han eventuelt tapte i 2013.

Etter at WFAN begynte å sende kamper var Richard Neer vert før i studio før og etter kamper. Han ble erstattet av Sid Rosenberg, som så fikk sparken av stasjonen og ble erstattet av Chris Carlin. Carlin sluttet i 2008 for å fokusere på jobben sin som studiovert for SNY og radiovert for Rutgets Scarlet Knights, og ble erstattet av tidligere vert på WFAN og reporter for WWOR Ru Salzberg, som var vert sammen med Roman Oben etter at Jennings sluttet. Paul Dottino, reporter for Giants på WEPN, ble ansatt av WFAN som studiovert før kampene i 2009 og er fremdeles i stillingen. Pere 2020-sesongen er Lance Medow vert før og etter kamper sant under halftime, med tidligere punter for Giants Jeff Feagles som ekspert.

Giants ble dekket av DuMont Network og deretter CBS (New York's Channel 2) på TV i begynnelsen, da hjemmekamper var påvirket av blackoutregler i New York City. Chris Schenkel var hovedkommentator i perioden da fikk sin egen kommentator for regionale TV-sendinger: På tiden var det få riksdekkende TV-sendinger før mesterskapskampen, som ble sendt på NBC. Schenkel jobbet med Jim McKay og senere Johnny Lujack gjennom 50-tallet og tidlig på 60-tallet. Noen av Giants-spillerne som pensjonerte seg gikk over til kringkasting på 60-tallet, først Pat Summerall og så deretter Frank Gifford, som begge tok på seg rollen som ekspertkommentator med Schenkel. Da sammenslåingen av AFL og NFL nærmet seg byttet CBS til et mer standardisert format for kommentatorer og Schenkel ble droppet.

Giants sine kamper på søndag i seriespill ble flyttet til Fox da nettverket tok over NFC-sendinger i 1994 og sendes lokalt på WNYW.

WCBS-TV og WPIX har tidligere vært Giants sitt hjem for sesongoppkjøringssendinger på 90-tallet, hvor WPIX har vært Giants (og Jets) sitt hjem i sesongoppkjøring over lengre tid. Etter at CBS mistet rettighetene til NFC gikk Giants over til WNYW. WWOR ble Giants sin hovedstasjon på TV på slutten av 90-tallet, og forble det frem til WNBC tok over rettighetene i 2005.

Da Giants først flyttet til WNYW var Mike Breen hovedkommentator for sesongoppkjøringskamper. Sam Rosen var TV-stemmen i en periode etter, utenom to år da Curt Menefee (da for WNYW) holdt stillingen. Da kamper ble flyttet til WWOR fikk Rosen stillingen tilbake og holdt den frem til 2004. Tidligere receiver for Giants Phil McConkey ble analytiker etter han pensjonerte seg, og holdt stillingen i flere år.

## Se også
* New York Giants’ historie
* Liste over New York Giants’ sesonger

## Referanser


## Bibliografi

* 
* 
* 
* 

## Eksterne lenker
* 
* New York Giants på National Football Leagues nettsider
*